EkBass/fiwiki-20250220-pages-articles huggingface dataset:
Peter Toshio Jinushi

Peter Toshio Jinushi (GCatholic.org: Diocese of Sapporo; 20. syyskuuta 1930 Hokkaido – 4. toukokuuta 2021 Sapporo) oli japanilainen roomalaiskatolinen piispa. Hänet vihittiin papiksi Sapporon hiippakuntaan 20. maaliskuuta 1960 ja nimitettiin sen johtoon 3. lokakuuta 1987. Piispaksi konsekroinnin suoritti 15. tammikuuta 1988 Peter Seiichi Shirayanagi, jota avustivat Benedict Takahiko Tomizawa ja Aloysius Nobuo Soma. Jinushi jäi eläkkeelle 17. marraskuuta 2009.Catholic-Hierarchy.org: Bishop Peter Toshio Jinushi == Lähteet == Luokka:Japanilaiset papit Luokka:Katoliset piispat Luokka:Vuonna 1930 syntyneet Luokka:Vuonna 2021 kuolleet
Stefan Siczek

Stefan Siczek (20. syyskuuta 1937 – 31. heinäkuuta 2012) oli puolalainen roomalaiskatolinen piispa. Hänet vihki papiksi Jan Kanty Lorek 27. toukokuuta 1961, ja hänet nimitettiin Radomin hiippakunnan vihkipiispaksi sekä Dagnumin titulaaripiispaksi 25. maaliskuuta 1992. Piispaksi konsekroinnin suoritti 11. huhtikuuta Józef Glemp, jota avustivat Stanisław Nowak ja Edward Henryk Materski.Catholic-Hierarchy.org: Bishop Stefan Siczek == Lähteet == Luokka:Puolalaiset papit Luokka:Katoliset piispat Luokka:Vuonna 1937 syntyneet Luokka:Vuonna 2012 kuolleet
Stanisław Nowak

thumb|right|Stanisław Nowak Stanisław Nowak (11. heinäkuuta 1935 – 12. joulukuuta 2021Catholic-Hierarchy.org: Archbishop Stanislaw Nowak) oli puolalainen roomalaiskatolinen arkkipiispa. Hänet vihki papiksi Krakovan arkkihiippakuntaan Eugeniusz Baziak 22. kesäkuuta 1958, ja hänet nimitettiin Częstochowan piispaksi 26. lokakuuta 1984, sitten arkkipiispaksi 25. maaliskuuta 1992. Piispaksi konsekroinnin suoritti 25. marraskuuta 1984 Józef Glemp, jota avustivat Franciszek Macharski ja Tadeusz Stanislaw Szwagrzyk. Nowak jäi eläkkeelle 29. joulukuuta 2011. == Lähteet == Luokka:Puolalaiset papit Luokka:Katoliset arkkipiispat Luokka:Vuonna 1935 syntyneet Luokka:Vuonna 2021 kuolleet
Manuel Edmilson da Cruz

Manuel Edmilson da Cruz (s. 3. lokakuuta 1924) on brasilialainen roomalaiskatolinen piispa. Hänet vihittiin papiksi 5. joulukuuta 1948 ja nimitettiin São Luís do Maranhãon arkkihiippakunnan vihkipiispaksi sekä Vicus Caesariksen titulaaripiispaksi 8. elokuuta 1966. Piispaksi konsekroinnin suoritti 6. marraskuuta João José da Mota e Albuquerque, jota avustivat Walfrido Teixeira Vieira ja José Mauro Ramalho de Alarcón Santiago.Catholic- Hierarchy.org: Bishop Manuel Edmilson da Cruz Da Cruz sai 3. heinäkuuta 1974 nimityksen Fortalezan vihkipiispaksi ja 18. toukokuuta 1994 Limoeiro do Norten piispaksi. Hän jäi eläkkeelle 6. toukokuuta 1998. == Lähteet == Luokka:Brasilialaiset papit Luokka:Katoliset piispat Luokka:Vuonna 1924 syntyneet Luokka:Elävät henkilöt Luokka:Yli satavuotiaiksi eläneet brasilialaiset
Jääkiekon nuorten maailmanmestaruuskilpailut 1996

Jääkiekon nuorten maailmanmestaruuskilpailut 1996 pelattiin Yhdysvalloissa Bostonissa ja maailmanmestaruuden voitti Kanada. Näissä kisoissa Slovakia pelasi pääsarjassa ensimmäistä kertaa itsenäisenä valtiona. Turnauksessa pelattiin ensimmäistä kertaa pudotuspelit. == Alkusarja == === Lohko A === Joukkue O V H T TM PM P 4 4 0 0 19 4 8 4 2 2 0 13 17 4 4 2 2 0 14 10 4 4 1 3 0 10 14 2 4 1 3 0 9 20 2 === Lohko B === Joukkue O V H T TM PM P 4 2 0 2 15 10 6 4 2 1 1 19 12 5 4 2 1 1 14 7 5 4 0 1 3 11 17 3 4 0 3 1 11 24 1 == Putoamissarja == Joukkue O V H T TM PM P 3 2 0 1 17 10 5 3 1 0 2 12 7 4 3 1 1 1 11 13 3 3 0 3 0 6 16 0 == Pudotuspelit == === Puolivälierät === === Välierät === === Sijoitusottelu 5. sijasta === === Pronssiottelu === === Loppuottelu === == Pistepörssi == Sija Pelaaja M S P 1 Jarome Iginla 5 7 12 2 Florian Keller 4 8 12 3 Marco Sturm 4 6 10 4 Miika Elomo 4 5 9 5 Johan Davidsson 3 6 9 6 Ruslan Shafikov 1 8 9 7 Aleksei Morozov 5 3 8 8 Dmitri Nabokov 3 5 8 8 Markus Nilsson 3 5 8 8 Juho Jokinen 3 5 8 http://www.quanthockey.com/wjc-u20/en/seasons/1996-wjc-u20-players-stats.html ==Palkinnot== ===IIHF:n valitsemat turnauksen parhaat pelaajat=== *Paras maalivahti: José Théodore *Paras puolustaja: Mattias Öhlund *Paras hyökkääjä Jarome Iginla ===Turnauksen tähdistökentällinen=== *Maalivahti: José Théodore *Puolustajat: Nolan Baumgartner, Mattias Öhlund *Hyökkääjät: Jarome Iginla, Johan Davidsson, Aleksei Morozov == Lopputulokset == A-sarja B-sarja C-sarja D-sarja == Katso myös == * Jääkiekon maailmancup 1996 * Jääkiekon maailmanmestaruuskilpailut 1996 == Lähteet == * TSN:n artikkeli turnauksesta * Passionhockey.com: IIHF U20 1996 * Hockeyarchives: IIHF U20 1996 1996 Luokka:Vuoden 1996 jääkiekko Luokka:Yhdysvaltain jääkiekko Luokka:Massachusettsin urheilu Luokka:Middlesexin piirikunta (Massachusetts) Luokka:Bostonin urheilu
Teinidraamakuningattaren tunnustukset

Teinidraamakuningattaren tunnustukset (Confessions of a Teenage Drama Queen) on vuonna 2004 ensi-iltansa saanut yhdysvaltalainen komediaelokuva, jonka on ohjannut Sara Sugarman. Elokuva perustuu Dyan Sheldonin samannimiseen romaaniinTeinidraamakuningattaren tunnustukset Internet Movie Databasessa IMDb.com Viitattu 1.5.2012. == Juoni == Mary ”Lola” Steppe on 15-vuotias tyttö, joka on kasvanut New Yorkissa ja haluaa epätoivoisesti olla kuuluisa Broadway-näyttelijä. Hänen surukseen hänen perheensä muuttaa New Jerseyn esikaupunkialueelle. Uudessa koulussaan Lola tutustuu epäsuosittuun tyttöön nimeltä Ella Gerard, joka rakastaa Lolan tavoin Sidarthur-yhtyettä. Ystävystyttyään Ellan kanssa hän tutustuu kouluun ja yrittää päästä koulun suosituimman tytön valtaistuimelle, mutta siellä on jo Carla Santini, josta tulee Lolan vihollinen. Samalla Lolan suosikkiyhtye Sidarthur saapuu esiintymään jäähyväiskeikalleen New Yorkin kaupunkiin. Lola matkustaa Ellan kanssa New Yorkiin Sidarthurin keikalle tapaamaan idoliaan, yhtyeen laulajaa Stu Wolffia. He yrittävät saada ostettua liput mustasta pörssistä, mutta heillä ei ole rahoja. Tytöt joutuvat vaikeuksiin New Yorkissa auttaessaan Stu Wolffia. == Rooleissa == ==Lähteet== Luokka:Vuoden 2004 yhdysvaltalaiset elokuvat Luokka:Disneyn elokuvat Luokka:Yhdysvaltalaiset komediaelokuvat Luokka:Yhdysvaltalaiset nuortenelokuvat Luokka:Yhdysvaltalaiset romaaneihin perustuvat elokuvat
Mutrusuut

Mutrusuut (Cryptacanthodidae) on ahvenkaloihin kuuluva heimo. Heimon lajeja tavataan Atlantin ja Tyynenmeren pohjoisosista. ==Lajit ja anatomia== Mutrusuiden heimoon kuuluu 1 suku ja 4 lajia. Lajit ovat punamutrusuu (Cryptacanthodes aleutensis), mutrusuu (C. maculatus), jättimutrusuu (Cryptacanthodes giganteus/Delolepis gigantea) ja C. bergi. Ne ovat pitkulaisia kaloja, jotka voivat kasvaa 31-127 cm pitkiksi. Selkäevä ja peräevä ovat pitkät ja sulautuneet yhteen pyrstöevän kanssa. Vatsaeviä ei heimon lajeilla ole ja rintaevät ovat pienet. Suu on mutrusuilla vino ja hampaat pienet. Kalat ovat suomuttomia lukuun ottamatta jätiimutrusuuta, jolla on hyvin pienet suomut ja väriltään Vaaleanruskeita selästään ja kermanvaaleita vatsastaan tai eräät lajit ovat vaaleanpunaisia tai punaisia. Heimon lajeilla ei ole uimarakkoa. ==Levinneisyys ja elintavat== Mutrusuulajeja tavataan Atlantin luoteisosista ja Tyynenmeren pohjoisosista kylmistä ja lauhkeista vesistä. Lajit kaivavat pehmeään pohjaan laajoja tunneliverkostaja, joissa ne elävät. Mutrusuiden ravintoa ovat selkärangattomat eläimet, kuten äyriäiset. ==Lähteet== Luokka:Kivinilkkakalat
Salvatore Sirigu

Salvatore Sirigu (s. 12. tammikuuta 1987 Nuoro, Sardinia, Italia) on italialainen jalkapallomaalivahti, joka edustaa Ranskan Ligue 1:ssä Niceä pelinumerolla 31. Hän on pelannut Italian maajoukkueessa vuodesta 2010 ja on kuulunut joukkueeseen sekä MM- että EM-kisoissa. EM-kilpailuissa 2012 hän ei pelannut yhtään ottelua. MM-kilpailuissa 2014 hän pelasi yhden ottelun Englantia vastaan ja EM-kilpailuissa 2016 yhden ottelun Irlantia vastaan. Kesän 2021 EM-kilpailuissa hän pääsi vaihdosta viime hetkiksi kentälle Italian viimeisessä alkulohko-ottelussa Walesia vastaan. Italia voitti lopulta Euroopan-mestaruuden. Sirigu valittiin kausina 2012–2013 ja 2013–2014 Ligue 1:n parhaaksi maalivahdiksi. Hänen joukkueensa Paris Saint-Germain voitti molempina kausina liigan mestaruuden, kuten myös kahtena seuraavana kautena. Kaudella 2016–2017 Sirigu pelasi lainasopimuksilla Espanjassa Sevillan ja Osasunan joukkueissa ja palasi vuonna 2017 Italiaan, jossa pelasi Torinossa kausilla 2017–2021. Tämän jälkeen hän on edustanut Genoaa, Napolia, Fiorentinaa ja Ranskassa Niceä == Lähteet == Luokka:Italialaiset jalkapallomaalivahdit Luokka:Vuonna 1987 syntyneet Luokka:Elävät henkilöt
Roseeviini

Roseeviini (myös rosee, roséviini tai rosé) on punaviinirypäleistä tehtävä vaaleanpunainen viini. Rosee on kevyt, raikas ja marjainen viini, joka on parhaimmillaan nuorena ja tuoreena. Se sopii usein sellaisten ruokien kanssa, joille punaviini on liian voimakasta mutta valkoviinikään ei sovi. Roseeta käytetään usein myös seurustelujuomana, ja se on erityisen suosittu kesäviininä. Rosee nautitaan yleensä viileänä.Virkki, Juha (2010): Viisastu viinistä, kansalaisen viinitieto, Atena, s. 149–156 Roseen suosio ja arvostus puna- ja valkoviineihin nähden on kasvanut viime vuosikymmeninä huomattavastiFocus on Rosé . Roseen suurimmat tuottajamaat Euroopassa ovat Ranska, Espanja (etenkin Katalonia), Portugali ja Saksa. Espanjassa roseeta kutsutaan nimellä rosado. Tumminta roseeta saadaan lämpimiltä tuotantoalueilta, missä rypäleiden väripigmentti on tummempaa kuin viileämmillä alueilla. Roseen perinteisessä valmistusmenetelmässä rypäleiden kuoret saavat olla melko lyhyen ajan käyvässä mehussa, jolloin viiniin liukenee vain osa kuorien väristä. Kuoret kaadetaan sen jälkeen pois. Puristusajankohtaa säätelemällä viinistä saadaan enemmän tai vähemmän värillistä. Euroopan unionin alueella tuotetut roseet on valmistettu tällä menetelmällä. Toinen valmistustapa on saignée-tekniikka, jossa vaaleampi mehu valutetaan punaviinin käymisastioista ja siitä tehdään sitten roseeta. Tätä tapaa käytetään yhä White Zinfandel -viinin tuotannossa Kaliforniassa (missä siitä käytetään joskus nimitystä blush), mutta Euroopassa se on pitkälti korvattu pneumaattisella puristustekniikalla. Kolmas tapa valmistaa roseen nimellä myytävää viiniä on sekoittamalla puna- ja valkoviiniä. Tätä tapaa pidetään yleisesti tavoista huonoimpana, mutta sitä saa käyttää Yhdysvalloissa ja Australiassa. EU-komissio yritti vuonna 2009 sallia kyseisellä menetelmällä tuotettujen viinien kutsumisen roseeksi myös Euroopassa, mutta lakiesitys peruttiin Ranskan viinintuottajien vastustuksestaHS: Ranskan rosétuottajat syyttävät EU:ta väärennösten sallimisesta 28.5.2009EU abandons plan to allow blended rose wine . ==Lähteet== ==Aiheesta muualla== *Wine Enthusiast Magazine: Rosés for Summer Sipping * Focus on Rosé * Viiniweb: luettelo roseeviineistä * Luokka:Seulonnan keskeiset artikkelit
The Circus (yökerho)

The Circus oli Helsingin ydinkeskustassa Kampin Narinkkatorilla sijainnut yökerho. Circuksessa järjestettiin muun muassa musiikkitapahtumia. Circukseen mahtui enimmillään noin 2 000 ihmistä. Circus sulki ovensa lopullisesti kesäkuussa 2020. == Lähteet == == Aiheesta muualla == *The Circuksen kotisivut Luokka:Helsingin entiset ravintolat Luokka:Kamppi Luokka:Yökerhot
Sumusade

Sumusade on vuonna 2011 perustettu suomalainen pop rock -yhtye. Se on julkaissut yhden täyspitkän albumin Ihmiselle ihminen vuonna 2011. Levy on ollut tehosoitossa ja viikon albumina Radio Deissä.http://www.deikauppa.fi/contents/fi/d171.html Yhtye perustettiin vuosina 2005–2011 toimineen Fog-yhtyeen jatkajaksi. Kokoonpano on muuten sama, mutta uudeksi basistiksi valittiin seinäjokelainen Teemu Kunto. ==Historia== Yhtyeen edeltäjä oli vuosien 2005 ja 2011 välillä toiminut pop/rock -musiikkia soittava Fog-yhtye, joka julkaisi ainoan täyspitkän albuminsa Vastavirtaan vuonna 2008 http://www.pietarsaarensanomat.fi/story.aspx?storyID=17514. Bändi sijoittui toiseksi SM-Gospel-kilpailuissa Keuruulla 2007 ja voitti yleisön suosikki -äänestyksen.http://www.aikagospel.fi/arkisto/sm-gospel_2007/ Bändi julkaisi Sinä olet kaunis -singlen kesäkuussa 2009. Single sai radiosoittoa muun muassa YleX-radiokanavallahttp://ylex.yle.fi/radio/ohjelmat/ylex- toiveet/17102009-ylex-toiveet-biisilista. Vuoden 2011 joulukuussa bändi jäi historiaan vaihdettuaan nimekseen Sumusade.http://www.fogband.com/uutiset/uusi-levy-uusi-bandinimi.html ==Julkaisut== === Singlejulkaisut === * Harvalla on elämä kohdallaan (2014) ===Albumit=== *Ihmiselle ihminen (2011)http://www.hengenveto.fi/musauutiset/227/sumusade_julkaisi_ihmiselle_ihminen_- albumin ==Lähteet== ==Aiheesta muualla== *Bändin viralliset kotisivut *Levyarvostelu Fleimissä Luokka:Suomalaiset pop rock -yhtyeet Luokka:Suomalaiset kristilliset yhtyeet
Roger Kanerva

Raimo Roger Kanerva (s. 30. lokakuuta 1951 Helsinki) on suomalainen kymmenottelija. Hän edusti Esbo Idrottsföreningiä. Ulkoratojen SM-kisoissa Kanerva voitti kaksi pronssia (1976 ja 1977). Lisäksi hän voitti sisäratojen SM-kilpailuissa seitsenottelussa kultaa ja pronssia. Virallisissa kilpailuissa Kanerva ei ole kilpaillut vuoden 1981 jälkeen. Ennätyksensä 7945 pistettä (nykyisellä vuonna 1984 käyttöön otetulla pistetaulukolla 7923 pistettä) hän otteli Prahan EM-kilpailuissa 1978, jossa sijoittui kuudenneksi. Tulos oikeuttaa Suomen kaikkien aikojen tilastossa (heinäkuussa 2022) sijalle 10.http://www.apulanta.fi/matti/yu/suomi.html#10_ottelu_miehet == Lähteet == Luokka:Suomalaiset yleisurheilun moniottelijat Luokka:Vuonna 1951 syntyneet Luokka:Elävät henkilöt
The Last Command

The Last Command tarkoittaa seuraavia asioita: * Viimeinen määräys (The Last Command), yhdysvaltalainen elokuva vuodelta 1928 * Kunnian miehet (The Last Command), yhdysvaltalainen elokuva vuodelta 1955 * The Last Command, W.A.S.P.:in albumi * Keisarin käsky (The Last Command), Tähtien sota -romaani.
Mikko Dannbäck

Mikko Pietari Dannbäck (s. 16. maaliskuuta 1977 Espoo) on suomalainen moukarinheittäjä. Hän edusti Espoon Tapioita ja hänen valmentajanaan toimi vuodesta 1997 lähtien Esa Jantunen. Kalevan kisoissa Dannbäck voitti kolme pronssia. Virallisissa kilpailuissa hän ei ole esiintynyt vuoden 2009 jälkeen. Dannbäck heitti ennätyksensä 74,85 m vuonna 2000 ja se oikeuttaa Suomen kaikkien aikojen tilastossa sijalle 15.http://www.apulanta.fi/matti/yu/suomi.html#Moukari_miehet viitattu 9.6.2020 == Lähteet == Luokka:Suomalaiset moukarinheittäjät Luokka:Vuonna 1977 syntyneet Luokka:Elävät henkilöt
Leonard Cheshire

Geoffrey Leonard Cheshire (7. syyskuuta 1917 – 31. heinäkuuta 1992https://www.biographyonline.net/military/leonard-cheshire.html) oli englantilainen everstin arvoinenLangley: s. 21 lentäjä, joka lensi muun muassa Avro Lancaster -pommikoneita. Cheshire oli aatelinen ja arvoltaan paroni. Hän sai useita kunniamerkkejä (Distinguished Service Order-DSO, Viktorian risti, Order of Merit) lentäjänä saavuttamistaan ansioista. Cheshire päätti sotilasuransa vuonna 1946. == Sotilasura pähkinänkuoressa == Hän aloitti kesäkuussa 1940 lentäjänä 617. laivueessa. Toinen pestauskierros seurasi tammikuussa 1941. Hän osallistui ilmahyökkäyksiin Berliiniin, Bremeniin, Duisburgiin, Esseniin, Kieliin sekä Kölniin.Holmes: s. 47 Cheshiren ohjaamaan lentokoneeseen osui kranaatti runkoon Kölnin yläpuolella marraskuussa 1940, mutta tehtävää jatkettiin osuman saamisesta huolimatta. Hänen kolmas rekrytointijaksonsa alkoi elokuussa 1942. Cheshire ylennettiin everstiksi lokakuussa 1943. Hän oli osallisena matalapommituksissa, hyökkäyksissä muun muassa Augsburgiin sekä Müncheniin sekä kehitti Pathfinder-menetelmää, jossa tietyt koneet pudottivat soihtuja merkiksi pommikoneille. Hän suoritti arviolta sata lentotehtävää. Hän toimi päällikkötehtävissä omassa yksikössään, 617. raskaassa erikoispommituslaivueessa.Holmes: s. 47–48 Eversti Cheshire oli fyysikko William Penneyn kanssa tarkkailulentokoneessa tekemässä havainnointia Nagasakin pommituksesta.Thomas & Witts: s. 360–361 Hiroshimaan suuntautuneelle pommituslennolle heitä ei päästetty, kenraali Curtis LeMayn päätöksellä.Thomas & Witts: s. 297 Cheshiren kuvailtiin järkyttyneen niin suuresti näkemästään, että päätti omistaa loppuelämänsä vammautuneiden auttamiselle. Hänen nimeään kantava hyväntekeväisyysrahasto on edelleen toiminnassa.http://www.lcdisability.org/ ==Lähteet== *Thomas, Gordon & Witts, Max Morgan: Enola Gay – Pommikone Hiroshiman yllä. WSOY, 1981. ISBN 951-0-10695-X *Langley, Andrew: The Armed Forces – The Royal Air Force. Bath Press, Avon, Englanti. 1986. ISBN 0-85078-882-X *Holmes, Harry: Combat Legend – Avro Lancaster, Airlife Publishing, 2002, Shrewsbury England, ISBN 1-84037-376-8 (englanniksi, s. 47–48) ===Viitteet=== ==Aiheesta muualla== * http://www.spartacus-educational.com/2WWcheshire.htm * RAF – 617 Squadron Luokka:Brittiläiset lentäjät Luokka:Brittiläiset sotilaat Luokka:Vuonna 1917 syntyneet Luokka:Vuonna 1992 kuolleet
Best of... (Sian albumi)

Best of... on australialaisen laulaja-lauluntekijän Sian kokoelma-albumi. Albumi julkaistiin Australiassa maaliskuussa 2012.Best Of…’ will be available in Australia on March 30th Sia Music 22.3.2012. Albumi sisältää Sian soolokappaleita vuosilta 1997–2012 sekä David Guettan, Zero 7:n ja CSS:n kanssa tehdyt kappaleet. ==Kappaleet== # # # (Zero 7 feat. Sia) # # # # # # # # # (David Guetta feat. Sia) # # # # # # (CSS Mix) == Arvostelut == * The AU Review: 8.2/10Album Review: Sia - Best of (2012 LP) AU, 16.4.2012. * News Limited: Latest releases: dEUS, Orbital, Sia, Paul Weller News Limited, 29.3.2012. ==Lähteet== Luokka:Vuoden 2012 kokoelma-albumit Luokka:Sian albumit
Rune Gustafsson

Rune Gustafsson (1. joulukuuta 1919 – 25. kesäkuuta 2011) oli ruotsalainen keskimatkojen juoksija. Urheilu-uransa aikana 1940-luvulla Rune Gustafsson edusti IFK Värnamota ja myöhemmin saman paikkakunnan Wärnamo SK:ta. Huippuvuodeksi muodostui kesä 1946, jolloin hän paransi Boråsissa kymmenyksellä saksalaisen Rudolf Harbigin 1000 metrin aikaa lukuihin 2.21,4. Samana kesänä hän saavutti myös 800 metrillä Euroopan mestaruuden Oslossa. Suomi-Ruotsi maaotteluihin Gustafsson osallistui ainoastaan kerran kesällä 1946 Helsingissä 1500 metrillä. Samana kesänä 1946 hän oli myös Ruotsin mestari 800 metrillä. Syksyllä 1947 Rune Gustafsson oli mukana ruotsalaiskvartetissa, jonka muut jäsenet olivat Hans Liljekvist, Ingvar Bengtsson, ja Olle Lindén. Joukkue juoksi 4x880 jaardin ME:n ajalla 7.29,0. Urheilu-ura kesti aina kesään 1951. Menestyksekkään uransa perusteella Rune Gustafsson kuului Ruotsissa yleisurheilijoiden Mestariurheilijoihin ns. Stora Grabbar-ryhmään jäsenenä #267. ==Ennätykset== * 400 metriä: 49,4 * 800 metriä: 1.50,0 * 1000 metriä: 2.21,4 * 1500 metriä: 3.47,4 * maili: 4.04,6 * 3 000 metriä: 8.24,6 * 5 000 metriä: 14.52,0 ==Lähteet== Luokka:Ruotsalaiset keskimatkojen juoksijat Luokka:Vuonna 1919 syntyneet Luokka:Vuonna 2011 kuolleet
Somalian jalkapallomaajoukkue

Somalian jalkapallomaajoukkue, lempinimeltään Ocean Stars, edustaa Somaliaa miesten kansainvälisissä jalkapallo-otteluissa. Joukkuetta hallinnoi Somalian jalkapalloliitto. Maassa käynnissä olevan sisällissodan vuoksi kaikki kansainvälisen jalkapalloliiton FIFAn alaisuudessa pelattavat ottelut täytyy pelata maan rajojen ulkopuolella, mukaan lukien MM-karsintaottelut sekä Afrikan-mestaruuskilpailujen karsinnat. Somalia ei ole kertaakaan selvinnyt historiansa aikana mukaan kansainväliseen arvoturnaukseen. Maan tunnetuin nykypelaaja on maajoukkueen kapteeni Cisse Abshir, joka on pelannut Norjan pääsarjan Tippeligaenin Lillestrøm SK:ssa. Abshir on myös Somalian maajoukkuehistorian paras maalintekijä, ainoana yli 30 maalia tehneenä pelaajana. Parhaimmillaan Somalia on ollut FIFA-rankingin sijalla 158 vuonna 1995. Sijoitus on kuitenkin tippunut viime vuosina selkeästi. ==Arvokisat== ===MM-kisat=== * 1930 - 1978: Ei osallistunut * 1982: Ei selviytynyt karsinnoista * 1986 - 1998: Ei osallistunut * 2002 - 2014: Ei selviytynyt karsinnoista ===Afrikan-mestaruuskilpailut=== * 1957 - 1972: Ei osallistunut * 1974: Ei selviytynyt karsinnoista * 1976: Ei osallistunut * 1978: Ei selviytynyt karsinnoista * 1980 - 1982: Ei osallistunut * 1984 - 2010: Ei selviytynyt karsinnoista * 2012 - 2013: Ei osallistunut ==Lähteet== Luokka:Jalkapallomaajoukkueet Jalkapallomaajoukkue
Aurelia (suku)

Aurelia on kiekkomeduusoihin kuuluva suku, johon kuuluu Itämeressäkin yleinen korvameduusa (Aurelia aurita). Suku esiintyy kaikkien mantereiden rannikoilla Antarktista lukuun ottamatta.M.N. Dawson (2003) Jellyfish feature UC Davis. Suvun lajien jaottelu ei ole täysin vakiintunut. Usein sukuun on luettu kolme lajia, joista Aurelia labiata jaetaan edelleen useampaan morfologiseen muotoon. Aurelia aurita esiintyy lähinnä Euroopan merissä, kun taas Aurelia labiata esiintyy Tyynenmeren puolella. Tyynenmeren Aurelia limbata on mahdollisesti Aurelia labiatan värimuunnos. == Lähteet == Luokka:Kiekkomeduusat
Carl-Gustaf Rossby

Carl-Gustaf Arvid Rossby (1898–1957) oli ruotsalainen matemaatikko ja fyysikko, josta tuli dynaamisen meteorologian uranuurtaja Norjassa ja Yhdysvalloissa. == Ruotsissa ja Norjassa == Rossby syntyi ja kasvoi Tukholmassa ja suoritti siellä maisterin tutkinnon 19-vuotiaana, pääaineinaan matematiikka, mekaniikka ja tähtitiede. Valmistuttuaan hän lähti Bergeniin Vilhelm Bjerknesin johtamaan meteorologiseen tutkimusryhmään, jossa tutkittiin "ilmakehän liikkuvia epäjatkuvuuksia" (joita myöhemmin alettiin kutsua rintamiksi).Byers s. 250 Vuonna 1921 Rossby oli Saksassa aerologisella leija- asemalla tutkimassa ylemmän ilmakehän ilmiöitä, ja totesi tarvitsevansa lisää teoreettisia opintoja. Hän palasi Tukholman yliopistoon ja suoritti siellä lisensiaattitutkinnon 1925.Byers s.252 == Yhdysvalloissa == Seuraavana vuonna hän lähti stipendiaatiksi Yhdysvaltoihin. Hänen ensimmäisessä työpaikassaan Weather Bureaussa modernit eurooppalaiset ajatukset ilmakehän epäjatkuvuuksista, polaaririntamasta ja ilmamassoista eivät olleet suosiossa, mutta onneksi Guggenheimin säätiö alkoi kehittää lentosääpalvelua, ja Rossby siirtyi sinne. Saman säätiön tuella hän siirtyi Massachusetts Institute of Technologyyn eli MIT:hen, ja alkoi vetää siellä Yhdysvaltojen ensimmäistä meteorologian akateemista koulutusohjelmaa.Byers, s. 254 Yhdessä opiskelijoidensa kanssa hän kehitti meteorologian perustavia laskentamenetelmiä: epästabiilisuuden aiheuttaman nousuliikkeen laskentamenetelmiä termodynaamisten diagrammien avulla, ja ilmakehän turbulenssiin ja kitkaan liittyviä teorioita.Byers s. 256 Meteorologian lisäksi Rossby tutki meritiedettä, merivirtoja ja niiden vaikutusta ilmakehään.Carl-Gustaf Arvid Rossby Encyclopedia Britannica Ennen lähtöään MIT:stä 1930-luvun lopussa Rossby julkaisi klassiset paperinsa absoluuttisen pyörteisyyden säilymisestä ja länsivirtaukseen kehittyvistä pitkistä aalloista.Byers s. 258 Rossby siirtyi Chicagon yliopistoon ja jatkoi ilmakehän yleisen kiertoliikkeen ja suurikokoisten sääjärjestelmien tutkimista. Sodan jälkeen hänen ympärilleen kertyi lahjakkaita jatko-opiskelijoita ja johtavia eurooppalaisia tiedemiehiä, joista nimekkäin oli Erik Palmen Suomesta. He tutkivat yhdessä suihkuvirtauksia ja niiden aaltoja. Rosby osallistui myös numeerisen säänennustamisen kehitystyöhön.Byers s. 259-260 MIT myöntää vuosittain parhaasta väitöskirjasta Rossby-palkinnon.Carl-Gustaf Rossby Prize MIT Program in Atmospheres, Oceans and Climate Myös Amerikan Meteorologinen Seura myöntää vuosittain Rossby-palkinnon.The Carl-Gustaf Rossby Research Medal American Meteorological Society == Paluu Ruotsiin == Rossby palasi Ruotsiin 1940-luvun lopussa, ja Tukholman yliopistoon perustettiin meteorologian laitos. Aikaisempien toimien jatkamisen lisäksi Rosby paneutui siellä myös ilmakemiaan. Byers s.260 == Lähteet == * === Viitteet === Luokka:Ruotsalaiset matemaatikot Luokka:Vuonna 1898 syntyneet Luokka:Vuonna 1957 kuolleet
Encyclopedia of Life

Encyclopedia of Life (EOL) on vapaa tietosanakirja, jonka tarkoituksena on dokumentoida maapallon kaikki 1,9 miljoonaa tunnistettua elävää eliötä. Tietokantaa päivitetään jo olemassaolevista asiantuntijoiden kokoamista tietokannoista ja myös käyttäjät voivat osallistua sen ylläpitämiseen. Sivusto julkaistiin 26. helmikuuta 2008. Sivustosta julkaistiin 5. syyskuuta 2011 uusi versio, EOLv2. Luokka:Elektroniset tietoteokset
Kofiniittinen topologia

Kofiniittinen topologia on topologia, johon kuuluu avoimina joukkoina vain tyhjä joukko ja joukot, joiden komplementti on äärellinen; kääntäen siis ainoat suljetut joukot ovat äärelliset joukot ja koko avaruus. Symbolisesti se esitetään :\mathcal{T} = \\{A \subseteq X \mid A=\varnothing \mbox{ tai } X \setminus A \mbox{ on äärellinen} \\} Esimerkiksi luonnollisten lukujen joukon kofiniittisessä topologiassa mm. joukot ”suurempi kuin kolme” ja ”erisuuri kuin 7 tai 8” ovat avoimia. Kaikki äärettömät joukot eivät kuitenkaan ole avoimia: esimerkiksi kaikkien parillisten lukujen joukko ei ole avoin, koska sen komplementti eli parittomien lukujen joukko ei ole äärellinen. Teknisesti jokaiselle joukolle voidaan määritellä kofiniittinen topologia. Äärellisen joukon tapauksessa tuloksena on diskreetti topologia. ==Ominaisuuksia== * Aliavaruudet: Kofiniittisen topologisen avaruuden aliavaruus on aina kofiniittinen. * Kompaktius: Kofiniittinen topologia on kompakti. * Erotteluaksioomat: Kofiniittinen topologia on karkein T_1-topologia. T_2-topologia se on vain, jos joukko on äärellinen. Luokka:Topologia
Fumonisiinit

Fumonisiinit ovat punahomeiden (Fusarium) tuottamia mykotoksiineja eli sienimyrkkyjä. Fumonisiineja tuottaa esimerkiksi Fusarium verticillioides -niminen homelaji. Eri fumonisiineja Yhdiste Kemiallinen kaava Rakenne R1 R2 CAS-numero B1 C34H59NO15 –OH –OH 116355-83-0 B2 C34H59NO14 –H –OH 116355-84-1 B3 C34H59NO14 –OH –H 136379-59-4 B4 C34H59NO13 –H –H 136379-60-7 == Aiheesta muualla == *Fumonisins *PubChem: Macrofusine, fumonisin-B1 *PubChem: Fumonisin b2 *PubChem: Fumonisin B3 *PubChem: Fumonisin B4 *MeSH Descriptor Data: Fumonisins *Encyclopedia of Genes and Genomes (KEGG): Fumonisin B1 *Encyclopedia of Genes and Genomes (KEGG): Fumonisin B2 Luokka:Mikrobitoksiinit Luokka:Homemyrkyt
Darfo Boario Terme

Darfo Boario Terme on kunta Brescian maakunnassa Italiassa. Kunnan nimessä yhdistyvät Darfo sekä Boario Terme, paikan kaksi suurta asutuskeskusta. Kunnassa on vajaat 16 000 asukasta, ja sen pinta-ala on 36 neliökilometriä. Darfo Boario Termen alueella sijaitsee muun muassa Morojärvi. Kunta rajoittuu Angolo Termeen, Artogneen, Esineseen, Gianicoon, Piancognoon ja Rognoon. == Lähteet == == Aiheesta muualla == Luokka:Brescian maakunnan kunnat
Morojärvi

Morojärvi () on järvi Brescian maakunnassa Italiassa. Se sijaitsee Darfo Boario Termen ja Angolo Termen kuntien alueella 381 metrin korkeudessa. Järven pinta-ala on 0,174 neliökilometriä ja se on enimmillään 42,2 metriä syvä. Vuonna 1973 perustettiin Morojärven ystävien järjestö, joka on edelleen toiminnassa. == Lähteet == Luokka:Italian järvet Luokka:Lombardia
Åsa Lindberg

Åsa Inga-Lill Lindberg (s. 12. huhtikuuta 1979 Turku) on suomalainen yleisurheilija. Hänen päälajeinaan olivat heittolajit; kuulantyöntö, moukarinheitto, kiekonheitto sekä keihäänheitto. Lindberg edusti Pargas Idrottsföreningiä ja viimeisten urheiluvuosiensa ajan hän valmensi itse itseään. Keihäänheitossa Lindberg on heittänyt ennätyksekseen 57,01 m vuonna 2003. == Lähteet == Luokka:Suomalaiset keihäänheittäjät Luokka:Vuonna 1979 syntyneet Luokka:Elävät henkilöt
Nina Schvedoff

Nina Pia Johanna Schvedoff (s. 14. toukokuuta 1985 Järvenpää) on suomalainen moukarinheittäjä. Hän on edustanut vuodesta 2009 lähtien Keski-Uudenmaan Yleisurheilua ja hänen valmentajinaan ovat toimineet vuodesta 2005 lähtien Asko Airikka ja Mika Laaksonen. Kalevan kisoissa Schvedoff on voittanut pronssia Tampereella 2008. Hän on heittänyt ennätyksekseen 61,88 m vuonna 2009. == Lähteet == Luokka:Suomalaiset moukarinheittäjät Luokka:Vuonna 1985 syntyneet Luokka:Elävät henkilöt
Medici, palkkasoturi

Medici, palkkasoturi (Il mestiere delle armi) on Ermanno Olmin ohjaama italialainen elokuva vuodelta 2001. Dokumentoituihin tosiasioihin pohjautuvan elokuvanArto Pajukallio, Elokuvat, Helsingin Sanomat 10.10.2012, sivu D 9 päähenkilö on kuuluisaan firenzeläiseen Medicien sukuun kuuluva sotilas Joanni de’ Medici (1498–1526). Elokuva alkaa vaiheesta, jolloin hän on kuollut haavoituttuaan Kaarle V:tä vastaan käydyssä Mantovan taistelussa. Tapahtumat kuvataan takaumina. Vähäeleinen elokuva eroaa ilmeiltään mahtipontisista Hollywoodin historiankuvauksista. Se on hillitty ja hidastempoinen art-house- elokuva.Petri Immonen, Sotilas kulkee kolkon tien, Helsingin Sanomat 1.5.2012, sivu D 7 == Palkinnot == * 9 David di Donatello -palkintoa (paras elokuva; paras ohjaaja: Ermanno Olmi; paras käsikirjoitus: Ermanno Olmi; paras tuottaja: Luigi Musini, Roberto Cicutto ja Ermanno Olmi; paras tuotannon suunnittelu: Luigi Marchione; paras kuvaus: Fabio Olmi; paras puvustus: Francesca Sartori; paras leikkaus: Paolo Cottignola; paras musiikki: Fabio Vacchi) * 3 Nastro d’argento -palkintoa (paras tuotannon suunnittelu: Luigi Marchione; paras kuvaus: Fabio Olmi; paras puvustus: Francesca Sartori) === Ehdokkuudet === * Kultainen palmu -ehdokas – vuoden 2001 Cannesin elokuvajuhlat == Näyttelijät == == Lähteet == Luokka:Ermanno Olmin ohjaamat elokuvat Luokka:Italialaiset draamaelokuvat Luokka:Vuoden 2001 italialaiset elokuvat Luokka:Historialliset elokuvat Luokka:Taide-elokuvat
Polyketidit

Polyketidi on sekundäärimetaboliitti, joita bakteerit, sienet, kasvit ja eläimet tuottavat biosynteesin avulla. Ne jaotellaan kolmeen ryhmään: tyypin I polyketidit (yleensä makrolidejä), tyypin II polyketidit (yleensä aromaattisia molekyylejä) ja tyypin III polyketidit (yleensä sienten tuottamia pieniä aromaattisia molekyylejä). Polykedidejä muodostuu lähes kaikissa eliöissä. Ne ovat rakenteellisesti hyvin monimutkaisia biologisesti aktiivisia yhdisteitä. Monet antibioottilääkkeet ovat rakenteeltaan polyketidejä. == Aiheesta muualla == *Harvard: James Staunton and Kira J. Weissman, Polyketide biosynthesis: a millennium review (pdf) *YouTube: An overview of polyketides and their biosynthesis. This is a seminar by Prof. Chaitan Khosla (Stanford University), May 2007. Luokka:Biomolekyylit
Valtaetäisyys

Valtaetäisyys on yksi kuudesta kulttuurin ulottuvuudesta, joita kulttuurintutkija Geert Hofstede on tutkinut. Valtaetäisyys kuvaa yhteiskunnan vähävaltaisimpien suhtautumista vallan epätasaiseen jakautumiseen yhteiskunnassa. Korkean valtaetäisyyden maissa jokaisella on osansa hierarkiassa eikä asemaa kyseenalaisteta. Yhteiskunnissa, joissa on matala valtaetäisyys, ihmiset kyseenalaistavat vallanjakoa ja heillä on halu tasapuolistaa vallan jakautumista. == Valtaetäisyys Suomessa == Suomen luku on matala (33). Lukuun vaikuttaa suomalaisten itsenäisyys, yhtäläiset oikeudet, esimiesten tavoitettavuus, johtajien kouluttautuminen ja käytännöllinen hierarkia. Power Distance Index ==Lähteet== * GEERT HOFSTEDE/Dimensions * Power Distance Index Luokka:Yhteiskuntatieteet
Jacob Bjerknes

Jacob Aall Bonnevie Bjerknes (1897–1975) oli norjalainen meteorologi. Hänen tutkimustuloksensa matalapaineiden kehityksestä ilmamassoja erottavien rintamapintojen yhteydessä ovat nykyaikaisen sään ennustamisen perusteita. Hän oli Vilhelm Bjerknesin poika, ja auttoi ensimmäisen maailmansodan aikana isäänsä perustamaan Norjaan sääasemien verkon. Näiden avulla he selvitiivät polaaririntaman rakenteen. Bjerknes muutti Yhdysvaltoihin vuonna 1939. Jacob Bjerknes Encyclopedia Britannica == Lähteet == == Aiheesta muualla == *Jacob Aall Bonnevie Bjerknes Store Norske Leksikon Luokka:Norjalaiset meteorologit Luokka:Vuonna 1897 syntyneet Luokka:Vuonna 1975 kuolleet
Perpendikulaarityyli

Perpendikulaarityyli on Englannissa syntynyt myöhäisgoottilainen rakennustyyli, joka oli vallalla 1300-luvun loppupuoliskolta 1500-luvulle saakka, suurin piirtein samaan aikaan kuin ranskalainen flamboyant-tyyli. Siitä kehittyi vähitellen Tudor-tyyli. Perpendikulaarityyli oli hyvin koristeellista. Sen tunnuspiirteitä olivat ruusustossa vallitsevana oleva pystyviiva, korkeat ja leveät ikkunat ja rakennusten sisätilojen avaaminen yhdeksi korkeaksi tilaksi. Sille olivat ominaisia myös sirojen tukipilareiden varaan rakennetut viuhkaholvit. == Esimerkkejä == * Gloucesterin tuomiokirkon kuori (n. 1335–) on luultavasti vanhin säilynyt esimerkki perpendikulaarityylistä; * King’s Collegen kappeli (1446–1515) Cambridgessä; * Henrik VII:n hautakappeli Westminster Abbeyssä. == Lähteet == == Aiheesta muualla == __NOTOC__ Luokka:Gotiikka Luokka:Brittiläinen arkkitehtuuri‎
Pavlopétri

Pavlopétri () oli Lakonian rannikolla Peloponnesoksen niemimaalla Kreikassa sijainnut kalkoliittisen ja pronssikauden kaupunki. Nykyisin Pavlopétri sijaitsee meren pohjassa, ja on maailman vanhin veden alle joutunut arkeologinen kohde. Pavlopétrin kaupunki sijaitsee 3–4 metriä merenpinnan alapuolella Pavlopétrin ja Elafónisoksen saarten koillispuolella. Kaupungin hautausmaa on 2–3 metrin syvyydessä. == Historia ja arkeologiset kaivaukset == Tohtori ja merigeoarkeologi Nicholas Flemming brittiläisestä Southamptonin yliopistosta löysi Pavlopétrin vuonna 1967, ja seuraavana vuonna Flemmingin johtama ryhmä arkeologeja Cambridgen yliopistosta kartoitti Pavlopétrin alueen. Ryhmä löysi alueelta esimerkiksi obsidiaania, figuriineja ja keramiikkaa. Nämä löydöt on ajoitettu noin vuosille 2800–1180 eaa. eli varhais-, keski- ja myöhäishelladiselle kaudelle. Seuraavan kerran vasta 2000-vuosikymmenen lopulla brittiläisen Nottinghamin yliopiston tohtori ja arkeologi Jon Henderson kreikkalais-brittiläisine ryhmineen pääsi Kreikan hallituksen luvalla tutkimaan Pavlopétriä. Uusissa tutkimuksissa on löytynyt 9 000 neliömetrin laajuinen alue, josta on löydetty rakennuksia ja keramiikkaa. Tämän löydön perusteella on ehdotettu, että Pavlopétri olisi ollut asutettu vähintään vuosina 2800–1100 eaa. Kaikkiaan Pavlopétrin arkeologisella kohteella on kokoa kolme hehtaaria. Arkeologien mukaan kaupunki perustettiin noin vuoden 2800 eaa. tienoilla. Tältä ajalta on säilynyt ehjinä pihamaita, teitä, rakennuksia ja hautakammioita. Mykeneläisen kulttuurin ajalta eli pronssikaudelta noin vuosilta 1680–1180 eaa. ovat Pavlopétrin 37 hautakammiota, jotka on rakennettu laatikon muotoon kivistä. Mykeneläisenä kautena kaupunki oli merikaupankeskus, ja paikalliset asukkaat kävivät kauppaa niin kaukana kuin lähelläkin sijainneiden paikkojen kanssa Välimerellä. Kaupungilla oli hyvin suojainen ja hiekkapohjainen lahti, joka soveltui hyvin pronssikautisten alusten rantautumiseen. Kaupunki mahdollisesti joutui merenpohjaan Santorínin tulivuoren purkauksen seurauksena noin vuonna 1500 eaa. Toinen mahdollinen ajankohta on vuoden 1000 eaa. tienoilla, jolloin kaupunki saattoi jäädä veden alle maanjäristyksen, merenpinnan tason muuttumisen tai tsunamin seurauksena. Nykyisin Pavlopétriä uhkaavat muun muassa veneiden ankkurit, matkamuistoja etsivät snorklaajat sekä meriorganismien kasvu. == Lähteet == == Aiheesta muualla == * The Pavlopetri Underwater Archaeology Project Luokka:Arkeologiset kohteet Kreikassa Luokka:Mykeneläiset arkeologiset kohteet
Muži

Muži () on Šuryškaryn piirin hallintokeskuksena toimiva kylä Jamalin Nenetsian autonomisen piirikunnan lounaisosissa Luoteis-Siperiassa, Ob-joen rinnakkaisuoman Malaja Obin länsirannalla. Vuoden 2010 väestönlaskennan mukaan Mužin kylässä asui 3 609 ja Mužin maalaiskunnassa (yksi kunnallispiirin 8 kyläkunnasta) 3 649 henkeä ; koko kunnallispiirissä asukkaita oli 9 814. ==Lähteet== ==Aiheesta muualla== * Kunnallispiirin aiemmat kotisivut (admmuji.ru) * Kunnallispiiriin keskittynyt sivusto (muji.ru) * Paikallisen tv-lähetinaseman ohjelmat/TRV Muži (trv-muji.ru) Luokka:Jamalin Nenetsian kylät ja taajamat
William Penney

William "Bill" George Penney (24. kesäkuuta 1909 – 3. maaliskuuta 1991https://www.britannica.com/biography/William-Penney-Baron-Penney) oli brittiläinen matemaatikko ja ydinfyysikko, joka osallistui Manhattan- projektiin, jonka niin kutsuttu alaprojekti Projekti Alberta oli.https://www.atomicheritage.org/history/project-alberta Viitattu 23.02.2022. Häntä on luonnehdittu brittien atomipommin isäksi. Koeräjäytys nimeltä "Operaatio Hurrikaani" tehtiin vuonna 1952. Penneyn matemaattisia kykyjä tarvittiin jo Yhdysvaltain atomipommihankkeessa. Penney oli toinen Nagasakin atomipommin pudottamiseen osallistuneista brittitarkkailijoista Leonard Cheshiren ohella.Thomas & Witts: s. 360–361 Saavutuksiensa vuoksi William Penney sai paronin aatelisarvon Brittiläiseltä Kansainyhteisöltä. Tämä tarkoitti myös Sir-etuliitettä nimen yhteydessä, lordin tittelin ohella.https://www.atomicheritage.org/profile/william-penney Viitattu 27.12.2021. Atomivakooja Klaus Fuchs toimi varsin ilmeisesti hänen työtoverinaan. Brittien omat ydintutkimusyksiköt sijaitsivat Harwellissa ja Aldermastonissa. Ydinpommien koeräjäytyksiä toteutettiin muun muassa Australian Maralingassa ja Joulusaarilla. ==Lähteet== *Gordon Thomas & Max Morgan Witts: Enola Gay – Pommikone Hiroshiman yllä. WSOY, 1981. ISBN 951-0-10695-X (s. 297, 360–361) ===Viitteet=== == Aiheesta muualla == *http://www.freebase.com/view/en/william_george_penney *http://pagerankstudio.com/Blog/2011/04/william-george-penney-baron-penney- biography/ *http://www.britannica.com/EBchecked/topic/450065/William-Penney- Baron-Penney *http://www-history.mcs.st- and.ac.uk/history/Biographies/Penney.html Luokka:Englantilaiset fyysikot Luokka:Englantilaiset matemaatikot Luokka:Vuonna 1909 syntyneet Luokka:Vuonna 1991 kuolleet
Terence Spinks

Terence George "Terry" Spinks (28. helmikuuta 1938 West Ham – 26. huhtikuuta 2012 Essex) oli brittiläinen nyrkkeilijä ja olympiavoittaja. Spinks voitti sarjan 51 kg olympiakultaa Melbournessa 1956. Myöhemmin hän kilpaili ammattilaisena tuloksenaan 41 voittoa (13 tyrmäystä), seitsemän tappiota (neljä tyrmäyksellä) ja yksi tasapeli. Hän saavutti ammattilaisena Britannian mestaruuden.http://www.sports-reference.com/olympics/athletes/sp/terry- spinks-1.html Spinks toimi 24-vuotiaana päättyneen nyrkkeilijänuransa jälkeen Etelä-Korean nyrkkeilijöiden valmentajana. Hän osallistui tässä virassa Münchenin vuoden 1972 kesäolympialaisiin, missä hän teki hälytyksen nähtyään Mustan syyskuun terroristien lähestyvän Israelin joukkueen majapaikkaa. Spinks kärsi elämänsä aikana alkoholismista. Hän kuoli 74 vuoden ikäisenä 26. huhtikuuta 2012.http://www.bbc.co.uk/sport/0/olympics/17862729 == Lähteet == * Terry Spinks Biography and Olympic Results Olympics at Sports-Reference.com * Spinksin ammattilaistilastot boxrec.com === Viitteet === Luokka:Brittiläiset nyrkkeilijät Luokka:Brittiläiset olympiavoittajat Luokka:Vuonna 1938 syntyneet Luokka:Vuonna 2012 kuolleet
Upseeriliitto

Upseeriliitto (UL) on Akavaan kuuluva ammattiliitto, johon kuuluu yli 6 400 jäsentä eli noin 98 prosenttia Suomen puolustusvoimien upseereista. Jäsenkunta kattaa upseeriston kadeteista kenraaleihin ja siihen kuuluu myös eläkkeelle vakinaisesta palveluksesta siirtyneitä. Suurin osa jäsenistä toimii aktiivipalveluksessa Puolustusvoimissa, Rajavartiolaitoksessa, kansainvälisissä esikunnissa, puolustusministeriössä tai kriisinhallintatehtävissä. Liiton jäsenen tulee olla Maanpuolustuskorkeakoulusta (ent. Kadettikoulu) valmistunut ns. kadettiupseeri. Upseeriliitto on perustettu 24. marraskuuta 1918. Akavaan liitto liittyi vuonna 1958. Upseeriliitto julkaisee ammatti- ja jäsenlehtenään Sotilasaikakauslehteä. Tämän lisäksi sen tehtäviin kuuluvat mm. neuvottelut upseerien palvelussuhteen ehdoista valtion kanssa ja luottamusmiespalvelut. Lisäksi Upseeriliitto tarjoaa jäsenpalveluita, kuten koulutusta, oikeusturva- ja vastuuvakuutuksen, vero- ja eläkeneuvontaa sekä loma-asuntoja. Liiton johto koostuu hallituksesta ja 55-henkisestä liittovaltuustosta, jonka valitsevat liiton 25 eri osastoa. Osastot sijaitsevat eri puolilla Suomea pääasiassa palveluspaikkojen yhteydessä ja niitä johtavat johtokunnat. Nykyinen puheenjohtaja Ville Viita on toiminut tehtävässään marraskuusta 2017 lähtien. == Liittojohto 2022 == Upseeriliiton hallitus koostuu puheenjohtajistosta, kahdeksasta hallituksen jäsenestä ja kahdeksasta varajäsenestä. Puheenjohtajisto: *puheenjohtaja: everstiluutnantti Ville Viita *varapuheenjohtaja: everstiluutnantti Markku Jämsä *varapuheenjohtaja: everstiluutnantti Janne Rautakorpi ==Lähteet== Luokka:Akavan jäsenjärjestöt
Joaquín Dualde

Joaquín Dualde Santos de Lamadrid (14. marraskuuta 1932 Barcelona – 28. huhtikuuta 2012) oli espanjalainen maahockeypelaaja ja olympiamitalisti. Dualde kuului Espanjan olympiapronssia Roomassa 1960 voittaneeseen joukkueeseen. Hän pelasi kuudessa ottelussa ja teki kaksi maalia, joista toisen Yhdistynyttä kuningaskuntaa vastaan käydyssä ja Espanjan 2–1-voittoon päättyneessä pronssiottelussa.http://www.sports- reference.com/olympics/athletes/du/joaquin-dualde-1.html Dualde kuoli 79 vuoden ikäisenä 28. huhtikuuta 2012.http://www.lavozlibre.com/noticias/ampliar/572780/fallece-joaquin-dualde- bronce-olimpico-en-1960-y-expresidente-de-la-federacion-espanola == Lähteet == * Joaquín Dualde Biography and Olympic Results Olympics at Sports- Reference.com === Viitteet === Luokka:Espanjalaiset maahockeypelaajat Luokka:Espanjalaiset olympiamitalistit Luokka:Vuonna 1932 syntyneet Luokka:Vuonna 2012 kuolleet
Urengoi

Urengoi () on kaupunkityyppinen taajama Purin piirissä Jamalin Nenetsian autonomisen piirikunnan keskiosissa Luoteis-Siperiassa, Obinlahteen laskevan Pur-joen itärannalla. Jamalin Nenetsian suurimpiin kaupunkeihin kuuluva Novyi Urengoi (suom. Uusi Urengoi) sijaitsee linnuntietä noin 80 kilometriä länteen ja kunnallispiirin keskus Tarko-Sale linnuntietä 120 kilometriä etelään. Jamalin Nenetsian pääkaupunki Salehard on kauempana, linnuntietä runsas 530 kilometriä lännessä. Vuoden 2010 väestönlaskennan mukaan kaupunkimaisen taajaman asukasluku oli 10 066 (koko Purin kunnallispiirissä asui 51 249 henkeä). ==Historiaa== Vuonna 1932 perustettiin Pur-joen itärannalle nenetsien tehdas nimeltään Urengoi. Nimi Urengoi on kahden sanan yhdistelmä: mukana ovat hantin kielen "ureng" (уренг) ja nenetsin "koi" (кой). Venäjän kieleen käännettynä nimi tarkoittaa korkeaa ruohoa. Sanan nenetsinkielinen merkitys viittaa loputtomaan kukkulaan. Vuonna 1949 kylään rakennettiin 501. talo tuhansien vankien työllä rakennettavaa Salehard-Igarka-tiehanketta varten. 1953 rakennustyöt pysähtyivät ja vangit vietiin pois. Vuonna 1964 Tazin geofysikaalisen tutkimusretkikunnan ryhmä vahvisti maakaasun esiintymisen Urengoin alueella. Ensimmäinen Urengoin kaasulähde P-1 otettiin käyttöön vuonna 1966. Tjumenin alueen johdon päätöksellä perustettiin Urengoin kyläneuvosto ja kylä sai virallisen aseman Jamalin Nenetsiassa. Kasvu alkoi, kylään perustettiin koulu, kerhorakennus, sairaala ja kirjasto. Kaasutuotannon alkaminen ja Urengoin kaasukentän laajuuden selviäminen nosti kylän ja koko läntisen Siperian laajempaan tietoisuuteen Venäjällä ja ulkomailla. Urengoista rakennettiin useita kaasuputkia lounaaseen; Siperian maakaasulle syntyi jakeluverkosto. Tämä ja muuta alueen putkistot kuljettavat Jamalin Nenetsian maakaasua myös Suomeen. ==Talous ja liikenne== Gazpromin tuotantoalueisiin kuuluva merkittävä Urengoin kaasukenttä on saanut nimensä taajaman mukaan. Taajamaan on maantieyhteys. Lähin rautatieasema sijaitsee Pur-joen länsipuolella, noin 10 kilometriä taajamasta lounaaseen (Korotšajevo). Urengoissa on kesäaikaan muutaman kuukauden avoinna oleva jokisatama. Piirikunnan liikennesuunnitelman mukaan taajamalla on myös pienlentokenttä. ==Lähteet== Luokka:Jamalin Nenetsian kaupunkimaiset taajamat
Torchlight

Torchlight on Runic Gamesin kehittämä toimintaroolipeli. Peli on julkaistu Windowsille vuonna 2009 ja myöhemmin Linuxille, Mac OS X:lle ja Xbox 360:lle. Pelille on julkaistu jatko-osa Torchlight II vuonna 2012. == Vastaanotto == GameSpot antoi pelille arvosanaksi 8/10 arvostelussaan. == Lähteet == == Aiheesta muualla == * * Viralliset kotisivut Luokka:Toimintaroolipelit Luokka:Vuoden 2009 videopelit Luokka:Windows-pelit Luokka:Linux-pelit Luokka:Mac OS -pelit Luokka:Xbox 360 -pelit Luokka:Steampunk-pelit Luokka:Fantasiavideopelit Luokka:Xbox Live Arcade -pelit Luokka:Yhdysvalloissa kehitetyt videopelit
Dungeon Defenders

Dungeon Defenders on Trendy Entertainmentin kehittämä ja julkaisema tornipuolustuspeli. Peli on julkaistu vuonna PlayStation 3:lle, Windowsille ja Xbox 360:lle ja myöhemmin Linuxille ja Mac OS X:lle. Pelistä on julkaistu huomattavasti muutettu Second Wave -versio iOS-laitteille. == Vastaanotto == Peli on saanut IGN:n arvostelussa arvosanaksi 8.5/10. == Myynti == Peli on myynyt yli miljoona latausta helmikuuhun 2012 mennessä. == Lähteet == == Aiheesta muualla == * * Pelin kotisivut Luokka:Vuoden 2011 videopelit Luokka:Tornipuolustuspelit Luokka:Linux-pelit Luokka:Mac OS -pelit Luokka:PlayStation 3 -pelit Luokka:Windows-pelit Luokka:Xbox 360 -pelit Luokka:IOS-pelit
Mihail Katkov

Mihail Nikiforovitš Katkov (; 13. marraskuuta 1818 (J: 1. marraskuuta) Moskova – 1. elokuuta (J: 20. heinäkuuta) 1887 Znamenskoje, Moskova)Mikhail Nikiforovich Katkov Encyclopædia Britannica Online Academic Edition. Viitattu 22.6.2013. oli venäläinen lehtimies, joka toimi konservatiivisen ja kansallismielisen Moskovskije vedomosti -lehden päätoimittajana. Suomessa Katkov muistetaan Suomen autonomian ja erityisaseman kriitikkona. Vaatimattomasta virkamiesperheestä lähtöisin ollut Katkov opiskeli Moskovan yliopistossa 1830-luvulla. Hän jatkoi opintojaan Berliinissä ja luennoi sen jälkeen filosofiasta Moskovan yliopistossa, kunnes kyseinen oppiaine lakkautettiin vaaralliseksi katsottuna vuonna 1850. Katkov oli kirjoittanut aiemmin Otetšestvennyje zapiski -aikakauslehteen, ja hän siirtyi 1851 Moskovan yliopiston julkaiseman Moskovskije vedomostin toimittajaksi. Vuodesta 1862 kuolemaansa asti hän oli lehden julkaisija. Poliittiselta linjaltaan Katkov oli ennen kaikkea Venäjän valtakunnan jakamattomuutta ja tsaarinvaltaa kiihkeästi puolustanut kansallismielinen konservatiivi. Talouskysymyksissä hän tosin kannatti liberaalia näkemystä, jonka mukaan valtion ei tulisi puuttua talouselämään. Myöhempi neuvostoliittolainen ja länsimainen historiankirjoitus on nähnyt hänet lähinnä taantumuksellisena. Vaikka Venäjällä poliittista keskustelua lehdistössä muuten rajoitettiin, Katkovin sallittiin tuoda mielipiteensä näkyvästi julki. Hänen on katsottu saavuttaneen merkittävän poliittisen vaikutusvallan varsinkin Aleksanteri III:n hallitsijakaudella. Hänellä saattoi olla vaikutusta myös keisarikunnan ulkopolitiikkaan, sillä hän oli Saksaa vastaan tähdätyn Ranskan ja Venäjän liiton puolestapuhuja. Katkov vastusti ja kritisoi voimakkaasti vähemmistökansallisuuksien pyrkimyksiä erillisvaltiokehitykseen Venäjän valtakunnan sisällä. Vuoden 1863 Puolan kapinan hän tuomitsi erittäin jyrkästi ja piti sitä puolalaisten kiittämättömyyden ja petollisuuden osoituksena. Venäjän lehdistöstä juuri Moskovskije vedomostissa seurattiin tarkimmin myös suomalaisen ”separatismin” ilmauksia 1800-luvun jälkipuoliskolla. Katkov nosti Suomen autonomian kehityksen ongelmallisuuden esille venäläisessä julkisessa keskustelussa. Hänen kuoltuaan samasta aiheesta jatkoivat harrastelijahistorioitsijat K. F. Ordin ja Mihail Borodkin. ==Lähteet== ==Aiheesta muualla== Luokka:Venäläiset päätoimittajat Luokka:Vuonna 1818 syntyneet Luokka:Vuonna 1887 kuolleet